ส่ง ธาริต เข้าเรือนจำฯหลังศาลสั่งจำคุก 1 ปี ราชทัณฑ์ยันไร้สิทธิพิเศษ
ภาพจากแฟ้มข่าว,ส่ง ธาริต เพ็งดิษฐ์ เข้าแดนแรกรับ คุกพิเศษกรุงเทพ ถ่ายรูปพิมพ์นิ้วมือทำประวัติผู้ต้องขังใหม่ ยันแม้เป็นอดีตข้าราชการระดับสูงก็ไม่มีสิทธิพิเศษในคุก,เมื่อวันที่ 14 ธ.ค.61 พ.ต.อ.ณรัชต์ เศวตนันทน์ อธิบดีกรมราชทัณฑ์ กล่าวถึงการคุมขัง นายธาริต เพ็งดิษฐ์ อดีตอธิบดีกรมสอบสวนคดีพิเศษ (ดีเอสไอ) หลังศาลฎีกามีคำพิพากษาจำคุก 1 ปี ในคดีหมิ่นประมาท นายสุเทพ เทือกสุบรรณ อดีตรองนายกรัฐมนตรี ในความผิดหมิ่นประมาทคดีก่อสร้างโรงพักทดแทน 396 แห่งว่า แม้ผู้ต้องขังจะเคยเป็นอดีตข้าราชการระดับสูง แต่จะไม่ได้รับสิทธิพิเศษใดๆ ทั้งสิ้น โดยการควบคุมตัวจะเป็นไปตามระเบียบของทางราชการ ผู้ต้องขังทุกรายมีสิทธิเท่าเทียมกัน และเมื่อ นายธาริต ถูกส่งตัวเข้ามาที่เรือนจำพิเศษกรุงเทพมหานคร ตามขั้นตอนจะต้องถ่ายภาพ พิมพ์ลายนิ้วมือ ทำประวัติผู้ต้องขังใหม่ และตรวจร่างกายว่ามีโรคประจำตัวที่เป็นอันตรายร้ายแรงหรือไม่,อย่างไรก็ตาม สำหรับนักโทษที่มีเกณฑ์อายุตั้งแต่ 60 ปีขึ้นไป มักจะมีโรคประจำตัว โดยผู้ต้องขังสามารถนำใบรับรองแพทย์มาแสดง เพื่อนำยาที่แพทย์จัดให้เข้ามารักษาอาการป่วยตัวเองได้ ทั้งนี้ หากมีอาการเจ็บป่วยภายในเรือนจำก็สามารถเข้าถึงสิทธิการรักษาพยาบาลได้ตามปกติ ในกรณีที่อาการเจ็บป่วยไม่ร้ายแรงก็สามารถรักษาภายในแดนพยาบาลได้ ยกเว้นกรณีเจ็บป่วยหนักต้องถูกส่งตัวไปทัณฑสถานโรงพยาบาลราชทัณฑ์ ,เมื่อเสร็จสิ้นการรับตัวผู้ต้องขังใหม่ ผู้คุมเรือนจำจะนำตัวผู้ต้องขังเข้าไปควบคุมไว้ภายแดนแรกรับ เพื่ออบรมระเบียบวินัยและชี้แจงกฎของเรือนจำ เพื่อให้ผู้ต้องขังใหม่ปรับตัวไม่กระทำผิดวินัยหรือฝ่าฝืนกฎระเบียบของเรือนจำ ซึ่งถือเป็นปกติที่ผู้ต้องขังใหม่ จะต้องใช้เวลาปรับตัวทำใจรับสภาพความเป็นอยู่ภายในเรือนจำ และเพื่อนผู้ต้องขัง โดยเบื้องต้น จะให้ผู้ต้องขังพักอยู่ในแดนแรกรับประมาณ 2 สัปดาห์ หลังจากนั้นจึงจะจำแนกให้ไปแดนคุมขังตามความเหมาะสมต่อไป ทั้งนี้ส่วนตัวไม่หนักใจ เพราะถือเป็นการปฏิบัติตามหน้าที่ตามคำสั่งศาล แม้ นายธาริต จะเป็นเคยเป็นอดีตผู้บังคับบัญชาก็ตาม พ.ต.อ.ณรัชต์ กล่าว
ส่ง ธาริต เพ็งดิษฐ์ เข้าแดนแรกรับ คุกพิเศษกรุงเทพ ถ่ายรูปพิมพ์นิ้วมือทำประวัติผู้ต้องขังใหม่ ยันแม้เป็นอดีตข้าราชการระดับสูงก็ไม่มีสิทธิพิเศษในคุก
ธาริต เพ็งดิษฐ์,เข้าเรือนจำ,หมิ่นประมาทสุเทพ,เรือนจำพิเศษกรุงเทพมหานคร,ธาริต เข้าคุก,ข่าวทั่วไป